open-index/open-wikipedia-markdown huggingface dataset:
Horw

**Horw** on kaupunki Keski-Sveitsissä Luzernin kantonissa. Siellä on runsaat 14&nbsp;000 asukasta.

## Sijainti
Horw sijaitsee Luzernin eteläpuolella, Vierwaldstätterseen länsirannalla. Kaupungin naapurikuntia ovat Luzern ja Kriens pohjoisessa sekä Nidwaldenin Hergiswil etelässä.

## Liikenne
Moottoritie A2 Baselista Ticinoon kulkee kaupungin poikki. Myös Zentralbahnin rautatie Luzernista Meiringeniin ja Engelbergiin kulkee Horwin kautta..

## Tunnettuja horwilaisia
* DJ Bobo, muusikko
* Ronny Heer, urheilija.

## Lähteet
*

### Viitteet

## Aiheesta muualla
*
Bredasdorp

**Bredasdorp** on kaupunki Overbergin alueen eteläosassa Länsi-Kapin provinssissa Etelä-Afrikassa. Kaupungin väkiluku on 15&nbsp;524 asukasta ja se on niin Overbergin piirikunnan kuin myös siihen kuuluvan Cape Agulhasin paikalliskunnan hallinnollinen ja taloudellinen keskus. Bredasdorpin suosituimpia matkakohteita ovat museot, taidegalleriat, historialliset kirkot ja Heuningbergin luonnonsuojelualue, missä esiintyy harvinaista fynbos-kasvillisuutta.

Bredasdorp perustettiin vuonna 1838, kun seudulla sijaitsevalle Langefonteinin maatilalle rakennettiin kirkko. Kaupunki on nimetty Kapkaupungin ensimmäisen pormestarin Michiel van Bredan mukaan.

Kaupunki sijaitsee noin 40–120 metriä merenpinnan yläpuolella Heuningbergin rinteillä, noin 160 km Kapkaupungista kaakkoon ja 35 km Cape Agulhasista, Afrikan mantereen eteläisimmästä pisteestä, pohjoiseen. Alueella vallitsee välimerenilmasto ja kaupungin sijainti vain 25 kilometrin etäisyydellä merestä tasoittaa lämpötilavaihteluita. Maataloudestaan tunnetussa Bredasdorpissa harjoitetaan karjan- ja lampaankasvatusta ja viljellään muun muassa vehnää ja rypsiä.

Vuoden 2011 väestönlaskennan mukaan Bredasdorpin asukkaista 66,5 % oli värillisiä, 19 % valkoisia, 12,7 % mustia ja loput 1,8 % muita. Kaupungin valtakieli on afrikaans, jota 83,1 % asukkaista puhuu äidinkielenään. Xhosaa puhuu 7,5 % ja englantia 4,3 % väestöstä.

## Lähteet
Tekokukka

**Tekokukka** (myös *tekokasvi*, *keinokukka* tai *keinokasvi*) on kukkaa tai kasvia jäljittelevä sisustuselementti. 

Tekokukat ovat helppohoitoisia, koska ne eivät tarvitse kastelua tai hoitoa. Ne myös sietävät hyvin viileyttä, auringon paahdetta ja valon vähäisyyttä. Valmistustekniikalla voidaan tehdä myös puita, kuten laakeripuu ja oliivipuu. Aidoista kasveista poiketen jäljitelmät eivät puhdista ilmaa. Tekokukat sopivat myös allergikoille.

## Materiaaleja
* Polyesteri
* Paperi 
* Nailonsukkahousut
* Silkki
* Savi
* Lasi
* Vaha
* Muovi

## Historia
Emma Fürstenhoff oli ruotsalainen floristi, joka 1800 luvulla oli kansainvälisesti tunnettu vahasta tehdyistä kukistaan. 

## Lähteet

## Aiheesta muualla
Väinö Haukkariutta

**Väinö August Valentin Haukkariutta** (5. joulukuuta 1884 Renko – 15. lokakuuta 1926 Petroskoi) oli suomalainen toimittaja ja opettaja.

Väinö Haukkarinta pääsi Sortavalan seminaariin vuonna 1902, mutta joutui keskeyttämään opintonsa vuonna 1905. Vuodesta 1911 lähtien hän työskenteli jyväskyläläisen *[[Työn Voima|Sorretun Voiman]]* vastaavana toimittajana. Haukkarinta siirtyi vuonna 1917 *[[Kansan Lehti|Kansan Lehden]]* toimitussihteeriksi Tampereelle.

Haukkarinta toimi sisällissodan aikana punaisten tykistöpäällikkönä ja pakeni sodan loppuvaiheessa Venäjälle. Siellä hän työskenteli Hatsinan ja Petroskoin opettajaseminaarien opettajana. Haukkarinta kuoli tuberkuloosiin.

## Lähteet
Salim Rashid Suri

**Salim Rashid Suri** (; 1910 tai 1912 Sur – 1979 Sur) oli omanilainen laulaja ja udinsoittaja. Hän tuli laajan matkustamisen ansiosta tunnetuksi "laulavana merimiehenä", joka kehitti oman tyylinsä erilaisten Lähi-idän ja Intian vaikutteiden pohjalta. Suurimman osan elämästään hän piti kotipaikkaansa Intiassa, Bahrainissa ja Kuwaitissa.

Rashid Surin lapsuudenperhe vastusti jyrkästi tämän musiikillista uraa, joten hän lähti merille ja matkusti laivoilla Itä-Afrikassa, Intiassa ja Lähi-idässä sijainneisiin satamiin. Alun perin Rashid Suri esitti synnyinseuduillaan suosiossa ollutta laulettua runoutta, jota säesti yksikielisellä instrumentilla. Tyyliään Rashid Suri kehitti matkustelun lomassa, ja ensikosketuksen udiin hän sai Adenissa. Lopulta hänestä tuli keskeinen lähinnä bahrainilaisten ja kuwaitilaisten muusikoiden kehittämän *[[sawt|sawt al Khaleej]]* -tyylin edustaja. Hän oppi kuuntelemalla Abdullatif al-Kuwaitia ja hyödyntämällä yhteyksiään lähinnä Arabian niemimaan, etenkin Jemenin muusikoihin. Hän sai myös intialaisen musiikin opetusta. Hän asettui Intiaan 1930-luvun alussa ja lisäsi Mumbaissa sukunimeensä Suri-osan lähtöpaikkansa tällä osoittaakseen.

Rashid Suri teki gramofonilevytyksiä HMV:lle jo 1930-luvulla menestyksellä. Suosiota esiintyi etenkin Mumbain arabiväestön, mutta osin urdun kielen käytön ansiosta myös intialaisten keskuudessa. Rashid Suri meni vuonna 1943 naimisiin intialaisnaisen kanssa. 1940-luvun lopussa hän lähti Intiasta ja asettui Bahrainiin, jossa hänestä tuli kysytty freelancetaiteilija. Hän perusti oman levy-yhtiönsä, Salimphonen, jonka artisteihin kuuluivat Abdullatif al-Kuwaiti ja Mahmud al-Kuwaiti. Vinyylilevyjen suosio 1960-luvun alussa vaikeutti Rashid Surin uraa, ja hän palasikin talousvaikeuksien takia Omaniin 1970-luvun alussa. Siellä hänet työllisti sulttaani Qabus ibn Said al Said, joka teki hänestä kulttuuriasioiden neuvonantajan. Uuden toimenkuvansa yhteydessä hän alkoi esittää hallitsijan kunniaksi lauluja, joita esitettiin laajalti Omanin televisiossa ja radiossa. Ennen kuolemaansa Rashid Surista oli tullut merkittävä omanilainen kulttuuri-ikoni. Hänen poikansa Sa'id Salim Ali Suri (s. 1954) on itse toiminut muusikkona.

## Lähteet
Steinhausen

**Steinhausen** on kaupunki Keski-Sveitsissä Zugin kantonissa. Siellä on runsaat 10&nbsp;000 asukasta.

## Sijainti
Steinhausen sijaitsee Zuginjärven pohjoispuolella. Sen naapurikaupunkeja ovat Zug luoteispuolella, Baar länsipuolella ja Cham itäpuolella.

## Liikenne
Moottoritie A4 kulkee kaupungin länsipuolitse. Moottoritielle johtaa liityntätie A4a Baarista. 

SBB:n rautatie Zugista Affoltern am Albisin kautta Zürichiin kulkee kaupungin kautta. Steinhausen kuuluu Zürichin seudun lähiliikennealueeseen (S-Bahn Zürich): Zugista Zürichin kautta Pfäffikoniin kahdesti tunnissa kulkevat S5-junat pysähtyvät Steinhausenin ja Rigiblickin asemilla.

## Lähteet
*

### Viitteet

## Aiheesta muualla
*
David Bergström

**David Kristian Bergström** (5. marraskuuta 1858 Brunneby, Ruotsi – 1946 Danderyd, Ruotsi) oli ruotsalainen sanomalehtimies, poliitikko, pääkonsuli, syntyisin suomalaisesta vuonna 1800 Ruotsiin muuttaneesta suvusta. Hän otti Uppsalassa opiskellessaan toimeliaasti osaa ylioppilasten rientoihin ja oli muun muassa Verdandi-yhdistyksen puheenjohtajana ja sen pikkujulkaisujen toimittajana 1888−1893. Hän väitteli filosofian tohtoriksi 1892, opetti 1889−1893 taloustiedettä Tukholman työväenopistossa. Hän otti 1890-luvun alusta innokkaasti osaa äänioikeusreformin hyväksi toimeenpantuun agitatsioniin. Sanomalehtimiehenä Bergström oli Aftonbladetin (1894–1905) ja Dagenin (1897–1905) toimituksessa. Hän oli vuodesta 1894 valtiopäiväin toisessa kamarissa Tukholman edustajana ja useiden valiokuntain, muun muassa perustuslakivaliokunnan sekä hallituksen asettamain komiteain jäsenenä. Hän oli mukana perustamassa kansanpuoluetta (1895) ja siirtyi sen mukana 1900 vapaamieliseen kokoomuspuolueeseen, joka vuoden 1905 vaalien johdosta pääsi toisen kamarin suurimmaksi puolueeksi. Bergström oli tämän puolueen huomattavimpia miehiä. 1905−1906 hän oli neuvottelevana valtioneuvoksena Staaffin ministeristössä. Hänet nimitettiin 1907 Ruotsin pääkonsuliksi Helsinkiin.

## Lähteet

## Aiheesta muualla

* Bergström, David Kristian, Nordisk familjebok, Uggleupplagan 2, palsta  1509
Nick Bosa

**Nicholas "Nick" John Bosa** (s. 23. lokakuuta 1997 Fort Lauderdale, Yhdysvallat) on yhdysvaltalainen amerikkalaisen jalkapallon pelaaja. Bosan pelipaikka on puolustuksen uloin linjamies. Kaudella 2019 Bosa edusti San Francisco 49ersia. Hänet varattiin  toisena pelaajana. Kauden 2019 päätteeksi Bosa valittiin sarjan parhaaksi tulokkaaksi ja parhaaksi tulokaspuolustajaksi.

Bosan isoveli Joey Bosa on myös ammattilaispelaaja. Hän pelaa samalla pelipaikalla kuin veljensä Nick.

## Collegeura
Bosa siirtyi pelaamaan Ohion osavaltionyliopistoon vuonna 2016. Ensimmäisellä kaudella Bosa pelasi 12 ottelua tehden niissä viisi säkitystä ja 29 taklausta. Toisella kaudellaan Bosa pelasi 14 ottelua, joissa teki 34 taklausta ja 8,5 säkitystä. Kolmantena vuotenaan Bosa kärsi vatsalihasvamman, joka katkaisi hänen kautensa kolmen ottelun jälkeen. Bosa päätti lopettaa kauden kesken ja keskittyi .

## Ammattilaisura
Bosa varattiin vuoden 2019 varaustilaisuuden toisena pelaajana. Hänet varasi San Francisco 49ers, jonka kanssa Bosa teki neljän vuoden sopimuksen. Heti ensimmäisellä kaudellaan Bosa pelasi kaikki 16 runkosarjan ottelua tehden niissä 47 taklausta, yhdeksän säkitystä, yhden syötönkatkon ja yhden rähmäyksen. Bosa valittiin kauden päätteeksi vuoden parhaaksi tulokkaaksi sekä vuoden parhaaksi puolustajatulokkaaksi.

Syyskuussa 2023 Bosa teki 49ersin kanssa viisivuotisen ja yhteensä 170 miljoonan dollarin arvoisen jatkosopimuksen.

## Tilastot

### College

### Ammattilaisena

## Lähteet
Olof Bergklint

**Olof Bergklint** (20. maaliskuuta (9.3. vanhaa lukua) 1733 Västerås, Ruotsi – 13. maaliskuuta 1805) oli ruotsalainen pedagogi, pappi, runoilija ja esteetikko. Esteetikkona hän oli Nicolas Boileaun oppilas. Hän kirjoitti runoilijana ajan ranskalais-englantilaiseen malliin mieterunoja, kuten *Ode öfver motgång*, *Den blinde*, *Ode öfver lifvet*, joissa hän kaunopuheisesti kuvaa ja ylistää luontoa. Hän oli Johan Gabriel Oxenstiernan kotiopettaja, ja hänen vaikutuksensa tuntuu tässä myöhemmin maineeseen nousseessa runoilijassa. Bergklintin *Vittra arbeten* julkaistiin 1837.

## Lähteet
Kirjallisuusvuosi 1819

**Kirjallisuusvuosi 1819** käsittelee vuoden 1819 tärkeitä kirjallisuuden tapahtumia, uutisia ja julkistuksia.

## Tapahtumia
* Keisari Aleksanteri I teki Suomen-matkan.
* Maskussa sijaitseva Kankaisten kartano vahingoittui tulipalossa, kun kartanonomistaja Nils Fredensköld nukahti kirjojen ääreen ja unohti sammuttaa huoneensa kynttilät.
* Arthur Schopenhauerin teosta *Die Welt als Wille und Vorstellung* ei parissa vuodessa myyty yhtään kappaletta, vaikka kirjoittajalla oli suuret odotukset sen menestymisestä.
* Saksalainen näytelmäkirjailija August von Kotzebue murhattiin. Tapausta käytettiin verukkeena, kun lehdistönvapautta ja akateemista vapautta Saksan liitossa alettiin rajoittaa.
* Itävallan keisarikunnassa ja koko Saksan liitossa säädetyt Karlsbadin asetukset vähensivät rajusti lehdistönvapautta ja akateemista vapautta. Toimien tarkoituksena oli estää liberalismin ja nationalismin leviäminen.

## Julkaisuja
* E. T. A. Hoffmann &ndash; *Lebens-Ansichten des Katers Murr* (suom. *Kissa Murr ja hänen elämänviisautensa sekä satunnaisia makulatuurikatkelmia kapellimestari Kreislerin elämäkerrasta*, 1946)
* Jaakko Juteini &ndash; *Huwitus-Sanomia*; *Lähtö-laulu, elli, Hywästi-jättö Wäinämöiselle*; *Uusia lauluja, perustus-kielellä*
* John Keats &ndash; *The Eve of St. Agnes*; *Bright star, would I were stedfast as thou art*; *La Belle Dame sans Merci. A Ballad*; *Ode to Psyche*; *Ode to a Nightingale*; *Ode on Melancholy*; *Ode on Indolence*; *Lamia*; *To Autumn*;  *The Fall of Hyperion. A Dream* 
* John Polidori &ndash; *The Vampyre* (novelli ja kaikkien aikojen ensimmäinen vampyyrikertomus)
* Walter Scott &ndash; *[[Ivanhoe]]* (suomennos 1870)
* Walter Scott &ndash; *The Bride of Lammermoor* (suomennos 1871)
* Arthur Schopenhauer &ndash; *Die Welt als Wille und Vorstellung* (ensimmäinen osa,  ’Maailma tahtona ja mielteenä’, osa suomennettu)
* Percy Bysshe Shelley &ndash; *Ode to the West Wind*
* Percy Bysshe Shelley &ndash; *Prometheus Unbound*

## Palkintoja

## Lähteet
Yrjö Somer

**Yrjö Somer**, sukunimi vuoteen 1918 *Solovjev* (29. lokakuuta 1898 Joensuu − 2. helmikuuta 1940 Sortavala) oli suomalainen Suomen kreikkalais-katolisen kirkollishallituksen pitkäaikainen sihteeri ja Aamun Koitto-lehden toimittaja.

Yrjö Somerin isä oli rovasti Nikolai Solovjev. Hän pääsi ylioppilaaksi 1917 Joensuun lyseosta ja opiskeli Helsingin yliopiston lainopillisessa tiedekunnassa. Somer palveli virkamiehenä valtion rautateillä kunnes hänet valittiin vuonna 1928 Suomen kreikkalais-katolisen kirkollishallituksen sihteeriksi ja tätä tehtävää hän hoiti kuolemaansa saakka. Hän oli myös Sortavalassa sijainneen kirkkokunnan talon isännöitsijä, Pyhäin Sergein ja Hermanin veljeskunnan julkaiseman Aamun Koitto-lehden toimittaja ja ortodoksisten liturgisten ja uskonnollisten kirjojen suomennoskomitean sihteeri, tämä komitea julkaisi 1937 kirkollisten nimien suomennosluettelon. Somer oli lisäksi muun muassa Sortavalan Kansallisseuran varapuheenjohtaja ja hän oli kolme vuotta Sortavalan kaupunginvaltuuston jäsenenä.

Yrjö Somer sai surmansa talvisodan aikana Sortavalan lentopommituksessa 2. helmikuuta 1940. Kirkkokunnan talon seinään osunut pommi sorti osan talon pihanpuoleisesta seinästä ja portaikon porraskäytävässä olleen talon suojelupäällikkönä toimineen Somerin jäädessä sortuman alle. Talon sirpalesuojassa olleet arkkipiispa Herman ja muut kirkollishallituksen virkamiehet pelastuivat mutta kirkkokunnan talo paloi suurimmaksi osaksi pommituksen seurauksena, 

## Julkaisuja
* *Suomen kreikkalaiskatolisen kirkkokunnan Sortavalan talon rakennushistoriikki*. Sortavalla 1934
* *Suomen kreikkalaiskatolisen kirkkokunnan Viipurin talon korjauksen rakennushistoriikki*. Sortavala 1938

## Lähteet

## Aiheesta muualla
* Yrjö Kohonen : Sortavalan kohtalonpäivä, Kansa Taisteli 8/1958 15.8.1958, s. 209-212
Emma Fürstenhoff

**Emma Fürstenhoff**, *Emilia Lindegren*, (1802 Tukholma – maaliskuu 1871 Pariisi) oli Carl Johan Lindegrenin ja jalosukuisen Sofia Silfversklöldin tytär. Hän oli ruotsalainen floristi, joka oli kansainvälisesti tunnettu vahasta tehdyistä kukistaan. 

Noin 20-vuotiaana hän meni naimisiin Gustafsbergin posliinitehtaan virkailijan A. Fürstenhoffin kanssa, jonka kanssa hänellä oli poika Johan.

Emma teki ornamentteja myyntiin ja lopulta oppi tekemään tekokukkia joita pidettiin aidon tuntuisina. Hän esitteli töitään monissa menestyksekkäissä taidenäyttelyissä Tukholmassa, myöhemmin myös Lontoossa, Pietarissa ja Pariisissa. Pietarissa hän pysytteli kaksi vuotta ja siellä hänestä tuli kuuluisa.

Muutettuaan pysyvästi Pariisiin Fürstenhoff perusti studion, jossa valmistettiin tekokukkia. Monet hänen työntekijöistään olivat naisia, kuten Thilda Österberg, joka myös oli ruotsalainen. Fürstenhoff oli menestyksekäs taiteilija, joka teki kokonaisen omaisuuden töillään.

## Lähteet
* 

## Aiheesta muualla
* Viikkolehti Idun, 8.elokuuta 1890 / Emma Fürstenhoff.
Rekhasim

**Rekhasim** () on kaupunki Israelin Haifan hallintoalueella. Sen asukasluku oli vuoden 2018 lopussa 12&nbsp;110.

## Maantiede

Rekhasim sijaitsee Tivonin kukkuloilla noin 16 kilometriä Haifan kaupungista kaakkoon.

## Historia
Rekhasim perustettiin vuonna 1951. Alun perin paikka oli *ma'barot* eli Israeliin muuttavien siirtolaisten väliaikainen asutuskeskus. Vielä tuolloin paikka tunnettiin nimellä Kfar Hasidim. Väliaikaiseksi tarkoitettu asutus muuttui lopulta pysyväksi ja paikkakunta kasvoi, kun uusia siirtolaisia saapui Pohjois-Afrikasta ja Romaniasta. Siirtolaiset työllistyivät Sebulonin laakson alueella. Paikkakunnan tulotaso on kuitenkin ollut Israelin keskimääräistä selvästi alhaisempi.

## Väestö
Rekhasimin asukasluku oli vuoden 2018 lopussa 12&nbsp;110. Vuonna 2002 vastaava lukema oli 7&nbsp;750, vuonna 1970 2&nbsp;550 ja vuonna 1951 1&nbsp;500. Rekhasimin asukkaat ovat pääasiassa ortodoksijuutalaisia.

## Lähteet
Neuhausen am Rheinfall

**Neuhausen am Rheinfall** on kaupunki Pohjois-Sveitsissä Schaffhausenin kantonissa. Siellä on vajaat 11&nbsp;000 asukasta.

## Sijainti
Kaupunki sijaitsee Reinissä olevien isojen putousten, Reinin putousten pohjoispuolella. Neuhausen am Rheinfallin ja Laufen-Uhwiesenin kuntien raja kulkee joen keskellä. Neuhausen muodostaa yhtenäisen kaupunkialueen koillisen naapurinsa Schaffhausenin kanssa.

## Liikenne
Moottoritie A4 kulkee kaupungin itäpuolitse Saksan rajalta Schaffhausenin alitse kohti Winterthuria ja Zürichiä. 

SBB:n rautatiet Schaffhausenista Bülachiin ja Winterthuriin kulkevat Neuhausen am Rheinfallin kautta. Myös Deutsche Bahnin rautatie Schaffhausenista Waldshut-Tiengeniin kulkee kaupungin kautta. Neuhausen kuuluu Zürichin seudun lähiliikennealueeseen (S-Bahn Zürich): SBB:n S9-, S12- ja S24-junat kulkevat kaupungin kautta.

## Lähteet
*

### Viitteet

## Aiheesta muualla
*
Vilhelm Bergsøe

**Vilhelm Bergsøe** (1835−1911) oli tanskalainen kirjailija, alkuaan luonnontieteilijä, joka 1864 valmistui tohtoriksi väitöskirjalla eräästä miekkakalan loiseläimestä (*[[Philichthys xiphiae]]*, 1864). Sairastuttuaan silmätautiin, joka sokeutti hänet joksikin aikaa, hän ryhtyi kirjoittamaan ja julkaisi 1866 *Fra Piazza del Popolo*, jonka kirjavat, romanttiset kuvaukset sekä Italiasta että senaikaisesta Kööpenhaminasta olivat suosittuja. Muista hänen kertomuksistaan ovat merkittäviä *Fra den gamle fabrik* sekä runokokoelma *I ny og næ*.

Bergsøen kertoman kansansadun pohjalta on julkaistu Liisa Ryömän suomentama kertomus *Tim ja Tam* (Weilin + Göös 1973 ), jonka on kuvittanut tanskalainen kuvittaja ja lastenkirjailija Ib Spang Olsen.

## Lähteet

## Aiheesta muualla
Telus Park

**Telus Park** on laskettelupuisto Kootenay Boundaryn kunnallispiirissä Brittiläisessä Kolumbiassa Kanadassa.

Telus Parkin pinta-ala on yli 20 hehtaaria. Telus Parkiin tehdyllä crossradalla järjestettiin ensimmäiset lumilautailun maailmancupin lumilautacrosskilpailut tammikuun lopulla 2020.

## Lähteet
*Big White Ski Resort bigwhite.com 
*Lift Status | Big White Ski Resort bigwhite.com 
*Alpine Trail Map | Big White Ski Resort bigwhite.com 
*Telus Park | Big White Ski Resort bigwhite.com 
*Results – Big White fis-ski.com
August Edvard Gustavson

**August Edvard Gustavson** (12. marraskuuta 1820 Hamina – 9. joulukuuta 1890 Tbilisi) oli suomalainen Venäjän keisarillisessa armeijassa palvellut kenraalimajuri.

Gustavsonin vanhemmat olivat rovasti Johan Henrik Gustavson ja Hedvig Gustafva Rosenström (Bergman) ja puoliso vuodesta 1865 Sofia Lindgren. Gustavson tuli oppilaaksi Haminan kadettikouluun 1836 ja sieltä 1846 valmistuttuaan ylennettiin vänrikiksi ja määrättiin palvelukseen 23. raskaaseen ratsastavaan tykistöpatteriin. Seuraavana vuonna hänet siirrettiin Kaukasian krenatööritykistöprikaatiin, missä hän osallistui sotaan vuoristoheimoja vastaan 1847–1852. Gustavson ylennettiin aliluutnantiksi 1849 ja luutnantiksi 1851. Krimin sotaan hän osallistui 1854–1855 ja yleni sodan aikana alikapteeniksi. Kapteeniksi Gustavson ylennettiin 1858. Hänet komennettiin 23. tykistöprikaatin kevyen varikon komentajaksi 1863 ja ylennettiin vuoden lopulla everstiluutnantiksi. 39. tykistöprikaatin kevyen varikon päälliköksi hänet määrättiin 1864, merkittiin seuraavana vuonna kenttätykistön upseeriluetteloihin ja määrättiin armeijan vaatetusvarusvaraston ylitarkastajaksi Petrovskiin Saratovin kuvernementtiin. Everstiksi 1867 ylennettynä Gustavson siirrettiin 1875 armeijan vaatetusvarusvaraston ylitarkastajaksi Tbilisiin. Hän toimi tehtävässä marraskuuhun 1890 asti, jolloin sai eron sotapalveluksesta kenraalimajurina.

## Lähteet
Tanssipop

**Tanssipop** on populaarimusiikkiin kuuluva hittiradiokanaville sekä erilaisiin tanssipaikkoihin suunnattu nopeatempoinen musiikintyyli. Tanssipopin katsotaan syntyneen 1980-luvun alussa popin, diskomusiikin ja syntikkapopin pohjalta. Tanssipopille tyypillistä on vahva rytmi, painotus tarttuvilla melodioilla ja yksinkertaiset kappalerakenteet, jotka muistuttavat enemmän popmusiikkia kuin muodoltaan vapaampia elektronisen tanssimusiikin suuntauksia. Tanssipop tehdään usein tuottajavetoisesti musiikin tuottajan palkatessa suurelle yleisölle näkyvät esiintyjät.

Popmusiikin tapaan tanssipop ottaa vaikutteita oman aikansa musiikista, kuten muista koneilla tehdyn tanssimusiikin tyyleistä sekä rock-musiikista. 1990-luvulla tanssipop muovautui entistä konemaisemmaksi, ottaen vaikutteita esimerkiksi trancesta ja housesta.

Tunnettuja tanssipop-artisteja ovat esimerkiksi Madonna, joka raivasi 1980-luvulla tietä genren suosiolle, Britney Spears, Kylie Minogue, Christina Aguilera, Spice Girls, Paula Abdul, Backstreet Boys, Michael Jackson, NSYNC, Janet Jackson, Rihanna, Taylor Swift, Selena Gomez, Katy Perry, Lady Gaga, sekä Ariana Grande. Ero tanssipopin ja popin välillä on usein häilyvä. Monet artistit edustavat molempia.

Suomessa tanssipoppia ovat esittäneet esimerkiksi Aikakone, Movetron, Nylon Beat.

## Katso myös
* Eurodance
* Synthpop
* Teinipop
* Bubblegum dance
* New jack swing
* Dancepunk
Salim Ali Said

**Salim Ali Said** (; 1959 Salala – 22. marraskuuta 2017 Thaimaa) oli omanilainen laulaja.

Said aloitti laulamisen 7-vuotiaana ja julkaisi vuonna 1974 debyyttialbumin *Eisha Saeed* (1974). Se sisälsi huomattavan suosion saavuttaneen laulun "Tabatel fe hub Al-Watan". Said tuli tunnetuksi rakkauslauluistaan, joihin kuuluivat "Musafeer", "Lak youm" ja "Al Bulbul al shadi". Hän oli yksi ensimmäisistä Persianlahden maiden laulajista, jotka tekivät lauluilleen musiikkivideoita; hänen ensimmäinen musiikkivideonsa ilmestyi SABCO Median julkaisemana vuonna 1976. Vuonna 2007 Said sai Sulttaani Qabusin kulttuuri-, tiede- ja taideritarikunnan merkin toisessa luokassa työstään omanilaisen musiikin hyväksi. 

Said kuoli Thaimaassa sairastettuaan pitkään syöpää.

## Lähteet
Martin Rinkart

**Martin Rinkart** (myös *Rinckart*; (23. huhtikuuta 1586 – 8. joulukuuta 1649) oli saksalainen luterilainen pappi ja virsirunoilija.

## Elämä
Martin Rinkart syntyi Eilenburgissa Saksissa ja hän opiskeli myös Leipzigissa. Hän haki diakonin virkaa kotikaupungissaan, mutta ei saanut sitä. Sen sijaan hän toimi pappina Neustadtissa, Eislebenissä ja Erdebornissa. Kuitenkin 1617 hänestä tuli Eilenburgin kirkkoherra, ja hän hoiti virkaa kuolemaansa saakka.

Rinkart oli tuottelias kirjailija ja hyvä muusikko. Keisari palkitsi hänet "seppelöidyn runoilijan" arvonimellä (poetas laureatus) 1614.  Hänen teoksensa ovat kuitenkin pääosin kadonneet. Tunnetuin hänen säilyneistä virsistään on virsi *”Nun danket alle Gott”* ja se ilmestyi 1636 hänen kirjassaan ”Jesu Herzbüchlein”. Se lienee kuitenkin kirjoitettu jo 1630 Reformaation satavuotisjuhlaan. Virsi julkaistiin Johann Crügerin Praxis Pietatis melica-kokoelmassa 1647 Grügerin kirjoittamalla sävelmällä.

Rinckartin virsi ”Nun danken alle Gott” oli Suomen evankelis-luterilaisen kirkon vuoden 1938 virsikirjassa virsi 426 ”Nyt Herraa kiittäkää Te kansat, riemuissanne”. Se on Ruotsin kirkon virsikirjassa, virsi 5 "Käy, kansa, laulamaan Herralle kiitostasi”, Pekka Kivekkään suomennoksena.

## Lähteet
Alexander Reinhold von Guvenius

**Alexander Reinhold von Guvenius** (9. lokakuuta 1848 Novgorod – 28. maaliskuuta 1914 Tallinna) oli suomalainen Venäjän keisarillisessa armeijassa palvellut kenraalimajuri.

Guveniuksen vanhemmat olivat kenraaliluutnantti Karl von Guvenius ja vapaaherratar Charlotta Lovisa Rausch von Traubenberg ja puoliso vuodesta 1905 Ljubov von Heydenreich. Hänen isänsä otti vuonna 1875 aateloituna käyttöön sukunimen von Guvenius. Alexander Reinhold Guvenius valmistui porte-épée-junkkariksi Helsingin junkkarikoulusta 1867, ylennettiin seuraavana vuonna vänrikiksi ja siirrettiin 89. Belomorskin jalkaväkirykmenttiin. Aliluutnantiksi hän yleni 1870, luutnantiksi 1872, alikapteeniksi 1876, kapteeniksi 1879, everstiluutnantiksi 1889 ja everstiksi 1903. Von Guvenius määrättiin huhtikuussa 1904 237. Kremlin reservipataljoonan komentajaksi ja joulukuussa samana vuonna 237. Kremlin jalkaväkirykmentin komentajaksi. Vuonna 1905 hänet siirrettiin Pernovin eli Pärnun, H.M. Preussin Kuningas Friedrich Wilhelm IV:n krenatöörirykmentin komentajaksi. Sotapalveluksesta hän erosi kenraalimajurina heinäkuussa 1906.

## Lähteet
Daidaloksen kuvanveisto

**Daidaloksen kuvanveisto** (*daidalinen kuvanveisto/tyyli*) on antiikin Kreikan kuvanveiston tyyli, joka sijoittuu geometrisen ja arkaaisen kauden väliin noin vuosina 660–610 eaa. Tyylin veistoksissa on voimakas itämainen vaikutus.

## Historia

Daidaloksen kuvanveistolle ominainen tyyli kehittyi niin kutsutulla orientalisoivalla kaudella, joka voidaan nähdä myös arkaaisen kauden varhaisvaiheena. Sitä seurasi varsinainen taidehistoriallinen arkaainen kausi noin 610–600 eaa. alkaen. Orientalisoivalla kaudella kreikkalainen kulttuuri sai paljon vaikutteita Lähi-idästä. Daidaloksen kuvanveistoa tuotettiin erityisesti Kreetalla, Peloponnesoksella ja Rhodoksella. Sen edustajiin lukeutuvat muun muassa kreetalaisiksi mainitut Dipoinos ja Skyllis.

Tyyli sai nimensä siitä, että kreikkalaiset pitivät myyttistä Daidalosta ensimmäisenä, joka oli tehnyt jumalia esittäneitä veistoksia. Tämän katsottiin olleen kotoisin Ateenasta ja suunnitelleen myös Knossoksen labyrintin. Kreikkalaisessa tarustossa tämä sijoittui todellista Daidaloksen tyyliä paljon varhaisempaan aikaan, minolais-mykeneläiselle kaudelle 1000-luvulle eaa. Myöhemmät kreikkalaiset eivät kuitenkaan tehneet tällaisia ajallisia erotteluja. Pausanias katsoi, että ihmiset kutsuivat muinaisina aikoina, jo ennen Daidalosta, puisia patsaita nimellä *daidala* ().

## Veistokset

Daidaloksen tyylin veistoksissa on voimakas itämainen vaikutus. Veistokset ovat jäykkiä ja frontaalisia. Kasvot ovat kolmiomaiset, silmät ja nenä suuret ja hiukset peruukkimaiset. Veistosten materiaaleina ovat kivi, savi, puu ja norsunluu. Tunnetuin esimerkki tyylistä on niin kutsuttu *[[Auxerren nainen]]* (n. 640 eaa). Monien veistosten oletetaan olleen tarkoitettu votiivilahjoiksi.


Tiedosto:Daedalic lintel from Prinias, 650-600 BC, AMH, NM 231, 145380.jpg|Daidalinen kamana, Rhizenia, n. 650–600 eaa.
Tiedosto:Daedalic lintel from Prinias, 650-600 BC, AMH, NM 231, 145382.jpg|Yksityiskohta edellisestä.
Tiedosto:Daedalic torso of kore, Eleutherna, 7th century BC, AMH, 145400.jpg|Daidalisen koren torso, Eleutherna, 600-luku eaa.
Tiedosto:Statue daidalic torso marble 630 BC, NAMA 44 102511.jpg|Daidalinen torso, n. 630 eaa.
Tiedosto:Goddess, Daedalic style, clay, Sicily, 600 BC, AM Syracuse, 121426.jpg|Daidalinen jumalatar, Sisilia, n. 600 eaa.


## Lähteet

## Aiheesta muualla
Karl von Guvenius

**Karl von Guvenius** (19. elokuuta 1803 Kymmene, Ruotsinsalmi – 6. marraskuuta 1879 Viipurin maalaiskunta) oli suomalainen Venäjän keisarillisessa armeijassa palvellut kenraaliluutnantti.

Guveniuksen vanhemmat olivat kollegiasessori Jost Guvenius ja Helena Dorotea Schmidt ja puoliso vuodesta 1841 vapaaherratar Charlotta Lovisa Rausch von Traubenberg. Kenraalimajuri Alexander Reinhold von Guvenius oli heidän poikansa. Karl Guvenius tuli alivänrikkinä sotapalvelukseen Uudenkirkon venäläiseen jalkaväkirykmenttiin 1820, ylennettiin porte-épée-vänrikiksi 1822, vänrikiksi 1822, aliluutnantiksi 1823, luutnantiksi 1825 ja alikapteeniksi 1830. Hänet määrättiin H.M. Preussin Kuningas Friedrich Wilhelm III:n krenatöörirykmenttiin 1834, ylennettiin kapteeniksi 1835 ja majuriksi 1839.

Guvenius sai siirron Pihkovan pysyvän kantonistipuolipataljoonan päälliköksi vuonna 1843, maataviljelevän miliisin 4. piirin päälliköksi hänet määrättiin 1844 ja ylennettiin everstiluutnantiksi seuraavana vuonna. Hänestä tuli vuonna 1852 ensin sotilassiirtokunnista vastaavan ministeriön toimeenpaneva virkamies ja sitten siirtokuntien käsityökomennuskunnan päällikkö. Seuraavana vuonna hänet määrättiin maataviljelevän miliisin 5. piirin päälliköksi ja vuonna 1853 maataviljelevän miliisin 3. piirin päälliköksi. Everstiksi Guvenius ylennettiin 1854 ja komennettiin 1857 invalidikomennuskunnan päälliköksi Suomeen. Kenraalimajuri hänestä tuli 1863 ja hänet nimitettiin aluekenraaliksi keisarillisen Venäjän sisäisestä turvallisuudesta vastaavan miliisin 13. osastoon. Vuonna 1864 hänet siirrettiin Suomen paikallisjoukkojen komentajaksi ja ylennettiin kenraaliluutnantiksi vuonna 1872. Kun Suomen paikallisjoukkojen esikunta lakkautettiin, Guvenius sai eron sotapalveluksesta syyskuussa 1874. 

Guvenius aateloitiin 1875 ja introdusoitiin samana vuonna Suomen ritarihuoneeseen, jonne von Guvenius -suku merkittiin aatelissukuna numero 248. Hän oli aatelissäädyssä edustaja valtiopäivillä 1877–1878.

## Lähteet
Pergamonin koulukunta

**Pergamonin koulukunta** (joskus ”*pergamonlainen barokki*”) on hellenistisen kuvanveiston koulukunta, joka syntyi Pergamonissa ja vaikutti Attalidien aikana keskisellä hellenistisellä kaudella noin vuosina 240–133 eaa.

## Historia

Pergamonin koulukunta on saanut nimensä siitä, että se sai alkunsa Attalidien suosiossa näiden pääkaupungissa Pergamonissa. Attalidien aika oli kaupungin kultakautta, ja se kehittyi tuolloin yhdeksi tärkeimmistä hellenistisen kulttuurin keskuksista. Koulukuntaa edustavia veistoksia tehtiin kuitenkin mahdollisesti myös muualla. Koulukunnan nimi on nykyaikainen, ja perustuu siihen, että monilla Pergamoniin kytkeytyvillä veistoksilla on paljon yhteisiä tyylipiirteitä. Jotkut tutkijat ovat kuitenkin kyseenalaistaneet sen, että kyseiset teokset olisi tarve erottaa omaksi koulukunnakseen.

Vain muutamia koulukuntaan kuuluneiden taiteilijoiden nimiä tunnetaan. Näihin lukeutuvat Antigonos, Epigonos, Pyromakhos, Sogonos ja Stratonikos.

## Veistokset

Pergamonin koulukunnan veistoksia on luonnehdittu niin, että niissä hellenistiselle kuvanveistolle tyypillinen tunteiden ilmaisu on viety äärimmilleen. Eleet ovat voimakkaita, asennot täynnä toimintaa, lihakset ja vaatteiden poimut liioiteltuja, ja kaiken tämän tarkoituksena on ilmaista hahmojen tuskaa, hätää ja muita tunteita. Veistoksissa on myös paljon naturalistisia yksityiskohtia. Näin veistokset ovat hyvin eloisia ja realistisia. Tyyliä on joskus kutsuttu ”pergamonlaiseksi barokiksi”.

Esimerkkeihin koulukunnan töistä lukeutuvat muun muassa lukuisat *[[Kuoleva gallialainen]]* -aiheiset veistokset, jotka juhlistivat Attalos I:n voittoa Vähään-Aasiaan noin vuonna 200 eaa. hyökänneistä galleista. Ne olivat suosittuja kopioitavia myöhemmin roomalaisella kaudella. Koulukunnan tuotantoa olivat myös Eumenes II:n rakennuttaman Pergamonin Zeuksen alttarin veistoskoristelut (n. 180–150 eaa.), jotka esittävät gigantomakhiaa ja samalla vertauskuvallisemmin Attalidien voittoja gallialaisista ja idän kansoista.


Tiedosto:Rome-MuseeCapitole-GladiateurBlesse.jpg|*[[Kuoleva gallialainen]]* (n. 230–220 eaa.), kopio (100-luku jaa.).
Tiedosto:Barberinischer Faun, Glyptothek, München.JPG|*[[Barberinin fauni]]* eli *Nukkuva satyyri*, n. 220 eaa., kopio.
Tiedosto:(Venice) Statuette of Falling Gaul - Museo Archeologico Nazionale.jpg|*Kuoleva gallialainen*, 100-luku eaa.
Tiedosto:Satyr nymph Musei Capitolini MC1729.jpg|*Satyyri ja nymfi*, roomalainen kopio.
Tiedosto:Altar de Pérgamo Apolo 01.JPG|Apollon ja gigantteja. Yksityiskohta Pergamonin alttarista, n. 180–150 eaa.


Myös sellaiset veistokset kuten *[[Laokoon-ryhmä]]* eli *Laokoon ja hänen poikansa*, *[[Pasquino-ryhmä]]* eli *Menelaos kantaa Patrokloksen ruumista* ja *[[Farnesen härkä]]* eli *Dirken rangaistus* omaavat monia koulukunnan veistosten piirteitä. Niitä ei kuitenkaan yleensä lueta sen tuotannoksi, mikä on toisaalta nähty yhdeksi syyksi koulukuntaerottelun mielekkyyden kyseenalaistamiseen.

## Lähteet

## Kirjallisuutta

*
Dortmundin lentoasema

**Dortmundin lentoasema** ()  on kansainvälinen lentoasema Saksassa, Nordrhein-Westfalenin osavaltiossa.

Dortmundista on lennetty postikoneilla jo ennen ensimmäistä maailmansotaa. Ensimmäinen kaupallinen lento lähti vuonna 1925. 2000-luvun alussa valmistui nykyinen terminaali ja kaksi kilometriä pitkä kiitotie. Matkustajamäärä ylitti ensi kertaa miljoonan vuodessa. 2010-luvun lopulla matkustajia oli jo 2,3 miljoonaa vuodessa.

Lentoasemaa käyttävät Lufthansan lisäksi halpalentoyhtiöt Ryanair, Easyjet ja Eurowings.

## Lähteet
Jon Klemm

**Jonathan Darryl Klemm** (s. 8. tammikuuta 1970 Cranbrook, Brittiläinen Kolumbia, Kanada) on kanadalainen uransa lopettanut jääkiekkoilija, joka pelasi puolustajana. Klemm pelasi urallaan NHL:ssä Quebec Nordiquesin, Colorado Avalanchen, Chicago Blackhawksin, Dallas Starsin ja Los Angeles Kingsin joukkueissa.

Klemm voitti Memorial Cupin vuonna 1991 Spokane Chiefsin riveissä, jolloin hän toimi seuran kapteenina. Stanley Cupin hän saavutti Colorado Avalanchen riveissä vuosina 1996 ja 2001. Yhteensä Klemm teki NHL-urallaan 773 ottelussa pisteet 42+100=142. AHL:n kaudella 1994–1995, edustaessaan Cornwall Acesia, Klemm valittiin 4. joulukuuta viikon pelaajaksi. Klemmin ammattilaisuran viimeinen kausi oli DEL-kausi 2008–2009, minkä Klemm pelasi Straubing Tigersin paidassa.

## Lähteet
Kelly Loeffler

**Kelly Lynn Loeffler** (s. 27. marraskuuta 1970 Bloomington, Illinois, Yhdysvallat) on yhdysvaltalainen republikaanisen puolueen poliitikko, joka on toiminut Yhdysvaltain pienyrityshallinnon johtajana helmikuusta 2025 lähtien. Aiemmin hän on toiminut Yhdysvaltain senaattorina Georgian osavaltiosta. 

## Ura
Loeffler toimi ennen politiikkaan siirtymistä Intercontinental Exchangen tytäryhtiö Bakktin toimitusjohtajana. Hän on Women’s National Basketball Associationissa pelaavan naiskoripalloseura Atlanta Dreamin osakas.

Georgian kuvernööri Brian Kemp nimitti Loefflerin korvaamaan senaatista eronneen Johnny Isaksonin. Hän astui virkaan 6. tammikuuta 2020. Hän hävisi senaatin erikoisvaalin toisella kierroksella tammikuussa 2021 Raphael Warnockille.

Kongressissa ollessaan Kelly Loeffler oli sen rikkain jäsen.  Hänen epäillään myyneen suuren määrän osakkeita sen jälkeen, kun senaattoreille oli annettu tietoja tulossa olevasta koronavirusepidemiasta ja sen vaikutuksesta Yhdysvaltain talouteen. Tieto ei ollut osakkeiden myyntihetkellä julkista.

Helmikuussa 2025 Donald Trump nimitti Loefflerin Yhdysvaltain pienyrityshallinnon johtajaksi toiselle presidenttikaudelleen.

## Näkemykset
Loeffler on kutsunut itsenään konservatiiviseksi republikaaniksi. Hän tukee presidentti Donald Trumpin uudelleenvalintaa vuoden 2020 presidentinvaaleissa. Uransa aikana hän on lahjoittanut sekä demokraatti- että republikaanipoliitikkojen kampanjoihin.

Loeffler tukee perustuslain toisen lisäyksen takaamia aseenkanto-oikeuksia sekä presidentti Trumpin havittelemaa muuria Meksikon ja Yhdysvaltain rajalle. Hän vastustaa aborttia.

## Yksityiselämä
Loeffler on ollut naimisissa Jeffrey Sprecherin kanssa vuodesta 2004 lähtien. Sprecher on Intercontinental Exchangen perustaja ja toimitusjohtaja.

## Lähteet

## Aiheesta muualla

* Loefflerin viralliset kotisivut
Samuel Tirkkonen

**Samuel Aleksanteri Tirkkonen** (s. 27. marraskuuta 2002 Joensuu) on suomalainen pesäpalloilija, joka edustaa Joensuun Mailaa. Ulkokentällä hän pelaa pelitilanteesta riippuen etukentällä tai polttolinjassa ja sisäpelissä vaihtajana.

Tirkkosen ensiesiintyminen Superpesiksessä tapahtui kaudella 2019, kun hän pelasi kasvattajaseuransa Joensuun Mailassa 32 ottelua, joista suurimman osan etenijäjokerina. Debyyttikaudella Tirkkonen toi 32 juoksua ja keräsi 64 kärkilyöntipistettä. Kausi päättyi Joensuun Mailan mestaruuteen.

Tirkkonen saavutti ensimmäisen lyödyn juoksunsa kaudella 2020 ja ensimmäisen kunniajuoksunsa kaudella 2021. Debyyttikautensa jälkeen Tirkkosen vastuu joukkueessa kasvoi ja hän pääsi osallistumaan myös ulkopeliin. Kauden 2022 päätteeksi Tirkkonen on pelannut 92 Superpesiksen runkosarjaottelua, joissa hän on lyönyt 1+10 juoksua, tuonut 106 juoksua ja kerännyt 316 kärkilyöntipistettä. Kaudella 2022 Tirkkonen saavutti toisen SM-mitalinsa, kun Joensuun Maila voitti pronssia.

## Lähteet
Jack Quaid

**Jack Henry Quaid** (s. 24. huhtikuuta 1992 Los Angeles, Kalifornia) on yhdysvaltalainen näyttelijä. Hänen tunnetuimpia roolejaan ovat muun muassa Marvelin rooli elokuvassa *[[Nälkäpeli (elokuva)|Nälkäpeli]]* (2012) ja Hugh "Hughie" Campbellin rooli televisiosarjassa *[[The Boys (televisiosarja)|The Boys]]* (2019).

Hänen isänsä Dennis Quaid ja äitinsä Meg Ryan ovat myös näyttelijöitä.

## Filmografia
### Elokuvat ja videopelit

### Televisiosarjat

## Lähteet
2,4-ditiapentaani

**2,4-Ditiapentaani** eli *bis(metyylitio)metaani* on orgaaninen rikkiyhdiste. Se on väritön tai vaaleankellertävä neste, jolla on voimakas sinappimainen tai valkosipulinen haju.

## Valmistus
2,4-ditiapentaani on formaldehydin dimetyyliditioasetaali. Sitä valmistetaan metyylimerkaptaanista ja dimetyylisulfoksidista happokatalysoidulla additioreaktiolla.

## Esiintyminen ja käyttö
Bis(metyylitio)metaani on yksi valkotryffelin tärkeimmistä hajuaineista. Sitä esiintyy myös eräissä voimakastuoksuisissa juustoissa, maitotuotteissa, kalaöljyissä, siitakkeissa, katkaravuissa ja hummerissa. Se voi aiheuttaa ei-toivotun sivumaun ruokiin.

Syntetisoitua 2,4-ditiapentaania käytetään antamaan tryffelin aromia erilaisiin ruoka-aineisiin. Näin esimerkiksi tryffeliöljyä saadaan lisäämällä sitä oliiviöljyyn.

## Lähteet
Yamato-Takada

**Yamato-Takada** () on Japanin kaupunki Honshūn saarella Kansain alueella Naran prefektuurissa. Se sijaitsee sisämaassa prefektuurin luoteis- ja Naran altaan eteläosassa. Kaupungin läpi etelästä pohjoiseen virtaavat Yamatojoen sivujoet Katsuragi ja Takada. Yamato-Takadassa on 64&nbsp;580 asukasta (tammikuussa 2020) ja sen pinta-ala on 16,48 neliökilometriä.

Kaupungin keskustan muodostaa Takadan alue, jonne Taima-klaani perusti linnan vuoden 1430 tienoilla. Myöhemmin Edo-kaudella 1600-luvulla se kehittyi Ise-kaidō-tien varren postiasemana (*[[shukuba]]*) ja Senryū-jin buddhalaisen temppelin temppelikaupunkina. Perinteinen elinkeino alueella on puuvillan viljely, ja erityisesti 1800-luvun lopulta alkaen Takadaan kehitty tekstiiliteollisuutta. Toisen maailmansodan jälkeen sinne sijoittui myös muun muassa elintarvike- ja metalliteollisuutta, pääosin pienteollisuutta. Kaupunkioikeudet silloiselle Takadan maaseutukaupungille myönnettiin vuonna 1948. Samalla se vaihtoi nimensä Yamato-Takadaksi erottuakseen maan muista Takada-nimisistä kaupungeista. Kaupunkiin kuuluvilla maaseutumaisilla alueilla viljellään esimerkiksi vihanneksia ja koristekukkia.

Yamato-Takadan rakennettuun kulttuuriperintöön kuuluu Fudō-inin temppelin vuonna 1483 rakennettu päähalli, joka on yksi Japanin tärkeän kulttuuriomaisuuden kohteista. Yamato-Takadaa palvelevat JR Nishi-Nihonin Wakayama-linja ja Sakurai-linja sekä Kintetsu-rautateiden Osaka-linja ja Minami-Ōsaka-linja.

## Kuvia

Tiedosto:天神社 大和高田市三和町 Tenjin-sha shrine 2013.8.16 - panoramio.jpg|Tenjin-shan torii-portti
Tiedosto:近鉄大阪線 大和高田駅 Yamato-Takada sta. 2013.8.16 - panoramio.jpg|Yamato-Takadan rautatieasema
Tiedosto:Katashio-2018-1.jpg|Katashion ostoskatu
Tiedosto:Yamatotakada Municipal Library.jpg|Yamato-Takadan kaupunginkirjasto


## Lähteet

## Aiheesta muualla

* Kaupungin internetsivut
Viirukylkivälskäri

**Viirukylkivälskäri** (*Acanthurus chirurgus*) tai **kirurgikala** on välskärikalojen (Acanthuridae) heimoon kuuluva subtrooppisissa merivesissä elävä kalalaji.

## Ulkonäkö ja koko

Viirukylkivälskärin tavallienen pituus on 35 senttimetriä ja maksimipituus 39 senttimetriä. Suurin tavattu paino on 5,1 kilogrammaa. Sen ruumis on litteä ja korkea. Silmä on melko ylhäällä ja suu on pieni. Selkäevä on koko selän mittainen. Viirukylkivälskärillä on kummallakin puolella ruumista pyrstön tyvessä leikkausveistä muistuttava piikki. Kala voi tarvittaessa pidentää tätä piikkiä epätoivottujen yhteenottojen välttämiseksi. Levien raaputtamiseen erikoistuneet hampaat ovat lastanmuotoisia, sijaitsevat lähekkäin ja reunoiltaan lovisia. Viirukylkivälskärin kokonaisväritys voi vaihdella hieman. Se voi muuttua siniharmaasta tummanruskeaksi tai vaalentua tai  tummua dramaattisesti. Riutoilla on havaittu tummia viirukylkivälskäreitä ja hiekkapohjilla vaaleampia. Kyljissä on 10–12 ohutta, tummaa, pystysuuntaista juovaa. Pyrstoevän vieressä on usein leveä, vaalea alue, kun taas alueella sijaitsevan piikin suojus on musta. Tämän yksityiskohdan avulla viirukylkivälskäri voidaan erottaa muista *[[Acanthurus]]*-suvun lajeista. Piikkiä ympäröi joka puolelta sininen rengas. Selkä-, perä- ja pyrstöevän reuna on sininen ruumiin värityksestä riippumatta.

## Levinneisyys ja elinympäristö
Viirukylkivälskäriä tavataan läntisellä ja itäisellä Atlantin valtamerellä. Fernando de Noronhan saarella Atlantin valtameren lounaisosassa nuorten viirukylkivälskärien on havaittu pitävän puhdistusasemia yhdessä sinivälskärien (*Acanthurus coeruleus*) ja ylikersanttikalojen (*Abudefduf saxatilis*) kanssa. Ne syövät leviä sekä poistavat vanhaa ihoa ja loisia liemikilpikonnilta (*Chelonia mydas*). Erityisesti ne keskittyvät puhdistuksessa räpylöihin. Viirukylkivälskäriä kalastetaan merkittävästi Haitilla ja Jamaikalla, ja jälkimmäisessä populaatiot ovat paikallisesti heikentyneet, mutta maailmanlaajuisesti tällaista kehitystä ei ole havaittu.

## Lähteet
Universo

**Universo** on Blas Cantón esittämä kappale, jolla hänen oli tarkoitus edustaa Espanjaa vuoden 2020 Eurovision laulukilpailussa Rotterdamissa. Kappaleen on kirjoittanut Cantó, Dan Hammond, Ashley Hicklin, Dangelo Ortega ja Mikolaj Trybulec. Laulun musiikkivideo kuvattiin Kanariansaarilla ja se julkaistiin 30. tammikuuta 2020.

## Lähteet
Dmitri Lugin

**Dmitri Lugin** (s. 1. huhtikuuta 1990 Habarovsk) on venäläinen jääkiekkohyökkääjä, joka pelaa KHL:n HK Sotšissa. Lugin on pelannut myös Amur Habarovskissa, Admiral Vladivostokissa sekä Lokomotiv Jaroslavlissa.

## Lähteet
Jääahvenkalat

**Jääahvenkalat** (Notothenioidei) on ahvenkalojen (Perciformes) lahkoon kuuluva kalojen alalahko.

## Heimot
Jääkalamaiset sisältää kahdeksan heimoa.
* Louhijääkalat Bathydraconidae
* Härkäahvenet Bovichthyidae
* Jääkalat Channichthyidae
* Huulijääahvenet Eleginopidae
* Simppuahvenet Harpagiferidae
* Jääahvenet Nototheniidae
* Lättäahvenet Percophidae
* Kongolit Pseudaphritidae

## Lähteet
Aioi

**Aioi** () on Japanin kaupunki Honshūn saarella Kansain alueella Hyōgon prefektuurissa. Se sijaitsee Seton sisämeren Harimanmeren rannikolla prefektuurin  lounaisosassa. Kaupungin keskusta on rakentunut noin kuusi kilometriä pitkän Aioinlahden pohjukkaan. Myös kaupunki on muodoltaan pitkänomainen, ja sen pohjoisosat ovat vuoristoisia. Aioissa on 29&nbsp;215 asukasta (joulukuussa 2019) ja sen pinta-ala on 90,40 neliökilometriä.

Aioinlahti muodostaa hyvän luonnonsataman, jota käytettiin historiallisesti suojasatamana huonon sään aikaan. Edo-kaudella alue kuului pääosin Akōn daimiokuntaan. 1900-luvun alussa sinne sijoittui telakka ja laivanrakennusteollisuutta, myöhemmin 1960-luvulta lähtien myös koneteollisuutta. Telakka on IHI:n omistuksessa. Sittemmin kaupungin talouden painopistettä on laivanrakennusteollisuuden laman myötä yritetty siirtää korkeateknologiseen teollisuuteen. Kaupunkioikeudet Aioille myönnettiin toisen maailmansodan aikana vuonna 1942.

Aioin nähtävyyksiin kuuluvat Seton sisämeren kauniit rannikkomaisemat, ja osa kaupungin alueesta kuuluukin Seton sisämeren kansallispuistoon. Kaupungissa järjestetään kesäisin lohikäärmeveneiden Pēron-festivaali. Eräs historiallinen muistomerkki on Kanjōsanin linnan raunio. Aioita palvelevat suurnopeusjunalinja San’yō Shinkansen sekä JR Nishi-Nihonin San’yō-päälinja ja Akō-linja.

## Kuvia

Tiedosto:Aioi Station in Hyogo J09 28.jpg|Aioin rautatieasema
Tiedosto:Aioi Sangyo High School 01.jpg|Sangyōn lukio
Tiedosto:Aioi city center area Aerial photograph.1980.jpg|Aioi satelliittikuvassa vuonna 1980


## Lähteet

## Aiheesta muualla

* Kaupungin internetsivut
Voikalat (alalahko)

**Voikalat** (Stromateoidei) on makrillikalojen lahkon (Scombriformes) alalahko.

## Heimot
Voikalojen alalahkossa on kuusi heimoa.
* Sipat Amarsipidae
* Ariommat Ariommatidae
* Meduusakalat Centrolophidae
* Polyyppikalat Nomeidae
* Voikalat Stromateidae
* Ristipyrstöt Tetragonuridae

## Lähteet
Jerry Korab

**Jerry Korab** (s. 15. syyskuuta 1948 Sault Ste. Marie) on kanadalainen peliuransa lopettanut jääkiekkopuolustaja, joka pelasi NHL:ssä 975 ottelua. Hänen seuransa olivat Chicago Blackhawks, Vancouver Canucks, Buffalo Sabres ja Los Angeles Kings. Korab teki NHL-urallaan 455 pistettä.

## Lähteet
Stefania Liberakakis

**Stefania Liberakakis** (, s. 17. joulukuuta 2002 Utrecht, Alankomaat), tunnettu myös taiteilijanimellään **Stefania**, on hollantilainen kreikkalaistaustainen laulaja, näyttelijä ja tubettaja. Hänen oli tarkoitus edustaa Kreikkaa vuoden 2020 Eurovision laulukilpailussa Rotterdamissa kappaleella ”Supergirl”. Ne kuitenkin peruttiin koronaviruspandemian vuoksi, ja hänet valittiin sen sijaan Kreikan edustajaksi vuoden 2021 kilpailuun. Hänen edustuskappaleensa on nimeltään "Last Dance". Stefania sijoittui kappaleellansa kymmenenneksi saatuaan yleisöltä ja ammattiraadeilta yhteensä 170 pistettä. 

Hän kuului tyttöyhtyeeseen nimeltä Kisses, joka edusti Alankomaita kappaleella "Kisses & Dancin'" vuoden 2016 Lasten Eurovision laulukilpailussa. He sijoittuivat kilpailussa 8. sijalle 174 pisteellä.

## Diskografia

## Lähteet
Tokyo Mirage Sessions ♯FE

**Tokyo Mirage Sessions ♯FE** on Atlusin kehittämä ja Nintendon julkaisema roolipeli. Peli on julkaistu vuonna  Wii U:lle. Pelin uusintaversio **Tokyo Mirage Sessions ♯FE: Encore** on julkaistu vuonna  Nintendo Switchille.

## Pelaaminen
Peli on suunniteltu *crossoverina* kahden pelisarjan välillä. Peli yhdistää *[[Megami Tensei]]* ja *Fire Emblem* -sarjoja. Peli seuraa nuoria idoliksi pyrkiviä nykypäivän Tokiossa.

Pelin päähahmo on Itsuki, joka ystävineen ajautuu taisteluun maailman kohtalosta. Vihamieliset hahmot ovat hyökänneet kaupunkiin johtaen asukkaiden katoamisiin.
Pelaaminen muistuttaa luolastoseikkailua, jossa on vuoropohjaisia taisteluita.

## Julkaisut
Peli on julkaistu 26. joulukuuta 2015 Japanissa. Peli on julkaistu vuonna 2016 Euroopassa ja Pohjois-Amerikassa.

## Vastaanotto
Pelin Wii U -versio sai IGN:n arvostelussa arvosanaksi 7.6/10.
Pelin Wii U -versio sai GameSpotin arvostelussa arvosanaksi 8/10.

Pelin Nintendo Switch -versio sai Nintendo Lifen arvostelussa arvosanaksi 8/10. Pelin Nintendo Switch -versio sai arvosanaksi 4/5 tähteä *[[The Guardian]]in* arvostelussa.

## Lähteet

## Aiheesta muualla
* 
* 
* Ääninäyttelijät Behind the Voice Actors -sivustolla
Andrzej Munk

**Andrzej Munk** (16. lokakuuta 1921 Krakova – 20. syyskuuta 1961 Łowicz) oli puolanjuutalainen elokuvaohjaaja. Hän oli yksi puolalaisen elokuvan koulukunnan jäsenistä.

Munk opiskeli Łódzin elokuvakoulussa vuosina 1948–1951 ja hän aloitti dokumenttielokuvien ohjaamisen. Hänen ensimmäinen täyspitkä elokuvansa oli "Błękitny krzyż" (1955). Vuonna 1956 hän ohjasi "Człowiek na torze" -elokuvan ja vuonna 1957 elokuvan "Eroica".

Kaksi hänen elokuvaansa on esitetty Suomessa – "Kierosilmäinen onni" (puol. *Zezowate szczęście* 1960; ensi-ilta Suomessa vuonna 1962) ja "Matkustaja" (puol. *Pasażerka* 1963, ensi-ilta Suomessa vuonna 1964). Vuosina 1957–1961 hän oli lehtori Łódźin elokuvakoulussa. Hän opetti muun muassa Roman Polańskille, Jerzy Skolimowskille ja Krzysztof Zanussille.

Vuonna 1946 hän meni naimisiin Halszka Próchnikin kanssa. Munk kuoli auto-onnettomuudessa. Hänet haudattiin Powązkin sotilashautausmaalle.

## Lähteet
Let’s Go Luna!

**Let's Go Luna!** on kanadalainen lastenohjelma, jonka ensiesitys oli vuonna 2018.

## Lähtökohta

Ansiomorfisten eläinten asuttamassa maailmassa sijaitseva "Let's Go Luna!" Keskittyy kolmeen lapsiin - Leoon, vombattiin (Australiasta), Andyyn, sammakkoon (Yhdysvalloista) ja Carmeniin, perhonen (Meksikosta) - jotka matkustavat. ympäri maailmaa vanhempiensa matkustavan esitysryhmän "Circo Fabuloso" kanssa. Luna the Moon, joka oli kuvattu noin 5 jalkaa (1,5 metriä) käsien, jalkojen ja kasvojen kanssa ja jossa oli olkihattu ja punaiset saappaat, pysähtyy pitkin maan päälle opettamaan heille paikallisia kieliä, musiikkia, ruokaa, ja muut tullit.

Kaksi puolen tunnin jaksoa, jotka koostuvat yhteensä kahdesta segmentistä ja neljästä, tapahtuu yhdessä maassa, jossa jengi pysähtyy, oppii ja tapaa ystäviä ympäri maailmaa. Kun mukana kulttuuriantropologien ryhmä, mennään menemään Lunaan! "on tutkittu huolellisesti varmistaakseen, että kaupungit ja alueet esitetään aitoja ja kunnioittavasti".

## Lähteet

## Aiheesta muualla
* ''Let's Go Luna!'' sivuilla 
*